Cijenjeni roditelji/zakonski skrbnici, dragi učenici,

pred nama je nova školska godina i novi izazovi. Uvjerena sam da ćemo, bez obzira na sve, uspješno odraditi sve što je pred nama, zahvaljujući našim učenicima, učiteljima i ostalim djelatnicima te potpori koju nam dajete kao roditelji.

Neka nam svima bude zajednički cilj pružiti našoj djeci, učenicima najviše što možemo jer je obrazovanje temelj svakog društva, a stečeno znanje, kompetencije i vještine zalog za budućnost.

U skladu s uputama HZJZ-a za sprječavanje i suzbijanje epidemije COVID-19 vezano za rad predškolskih ustanova te osnovnih i srednjih škola u školskoj godini 2020./2021., od 24. kolovoza 2020. i nadležnog Ministarstva znanosti i obrazovanja, Osnovna škola Čavle donosi Protokol za COVID – 19 koji vam dostavljamo u privitku te molim da isti pročitate i skrenete svojoj djeci pažnju na najbitnije.

Protokol za COVID 19 izrađen je uz poštivanje navedenih Uputa, a u skladu s raspoloživim mogućnostima i uvjetima rada s ciljem zaštite i sigurnosti svih dionika odgojno – obrazovnog procesa, a naročito učenika. Iz tog razloga došlo je do promjene u organizaciji rada škole i prelaska na dvosmjenski rad učenika 5. - 8. razreda. Organizacija rada od 1. - 4. razreda ostala je ista kao i do sada.

**ORGANIZACIJA RADA**

**Raspored smjena:**

Smjena A: 2., 6. i 8. razredi

Smjena B: 1., 5. i 7. razredi

Učenici 3. i 4. razreda te učenici PŠ Grobnik pohađaju nastavu u jednoj, jutarnjoj smjeni.

**Prvi tjedan nastave, učenici smjene A (2., 6. i 8. razredi) pohađaju nastavu u jutarnjoj smjeni, a učenici smjene B (1., 5. i 7. razredi) u poslijepodnevnoj smjeni.**

Početak nastave u jutarnjoj smjeni je 8.00 sati, a u poslijepodnevnoj u 13.30.

KD Autotrolej radi na korekciji voznog reda, kako bi, u skladu s mogućnostima, mogao prilagoditi red vožnje iskazanim potrebama od strane škole.

**Organizacija rada prvi dan nastave u novoj školskoj godini, 7.9.2020.**

|  |
| --- |
| **2.a,b,c i 4.a,b,c: od 9.00 – 10.00** |
| - učenici drugih razreda ulaze i izlaze na glavna vrata, a učenici četvrtih razreda na pomoćna  vrata uz školsku sportsku dvoranu.  |
| **3.a,b,c razred: od 10.30 – 11.30** |
| - učenici trećih razreda ulaze i izlaze na glavna vrata.  |
| **6.a,b,c i 8.a,b,c razred (smjena A): 8.00 – 9.30** |
| - učenici šestih razreda ulaze i izlaze na glavna vrata, a učenici osmih razreda na pomoćna  vrata uz školsku sportsku dvoranu. Iznimno, prvi dan nastave, 7. rujna, 6.a je u učionici 002;  6.b u učionici 006; 6.c u uč. za TK-u |
| **- 5.a,b,c i 7.a,b,c razred (smjena B): 9.45 – 11.15** |
| - učenici petih razreda ulaze i izlaze na glavna vrata, a učenici sedmih razreda na pomoćna  vrata uz školsku sportsku dvoranu.  |

**U skladu s uputama, učenici se ne grupiraju i ne zadržavaju ispred škole već idu odmah u matične učionice u kojima će biti tijekom cijelog vremena nastave dok su na snazi navedene mjere.**

|  |  |  |  |
| --- | --- | --- | --- |
| **RAZRED** | **MATIČNA UČIONICA** | **RAZRED** | **MATIČNA UČIONICA** |
| 1.a | 08 | 5.a | 003 |
| 1.b | 07 | 5.b | 002 |
| 1.c | 06 | 5.c | 005 |
| 2.a | 08 | 6.a | 003 |
| 2.b | 07 | 6.b | 002 |
| 2.c | 06 | 6.c | 005 |
| 3.a | 04 | 7.a | 102 |
| 3.b | 03 | 7.b | 104 |
| 3.c | 05 | 7.c | 105 |
| 4.a | 01 | 8.a | 101 |
| 4.b | 02 | 8.b | 103 |
| 4.c | 001 | 8.c | 106 |

**Iznimno, prvi dan nastave, 7. rujna, 6.a je u učionici 002; a 6.b u učionici 006; 6.c u uč. za tehničku kulturu.**

Učenike 5.a,b,c razreda dočekivat će njihovi razrednici i usmjeravati u matične učionice.

**Prvi dan nastave, 7. rujna, učenici 2. - 4. razreda obavezno donose sa sobom školsku torbu (zbog preuzimanja udžbenika) i tenisice koje ostaju u školi (za nastavu TZK-e i boravak u školi).**

**Prvi dan nastave, 7. rujna, učenici 5. - 8. razreda obavezno donose sa sobom školsku torbu (zbog preuzimanja udžbenika), masku koju moraju imati prilikom ulaska u školu i boravka u školi, obuću za boravak u školi i vrećicu u kojoj će držati obuću u kojoj su došli (preobuvanje učenika 5. - 8. razreda je novost, u skladu s uputama HZJZ-o). Svi učenici 5. - 8. razreda dobit će 7. rujna dvije platnene maske.**

Dodatna higijenska i dezinfekcijska sredstva te maske za učenike 5. - 8. razreda osigurala je Općina Čavle i naš Osnivač, Primorsko – goranska županija.

**RASPORED ULASKA I IZLASKA IZ ŠKOLE TIJEKOM NASTAVNE GODINE**

|  |  |  |
| --- | --- | --- |
|  | **NASTAVA UJUTRO** | **NASTAVA POSLIJEPODNE** |
| **RAZRED** | **ULAZ** | **IZLAZ** | **ULAZ** | **IZLAZ** |
| **1.a,b,c** | učenici ulaze na glavna vrata, bez zadržavanja i grupiranja te odlaze u matične učionice gdje ih čeka učitelj | učenici izlaze u pratnji učitelja na glavna vrata | učenici ulaze na glavna vrata, bez zadržavanja i grupiranja te odlaze u matične učionice gdje ih čeka učitelj | učenici izlaze u pratnji učitelja na glavna vrata |
| **2.a,b,c** | učenici ulaze na glavna vrata, bez zadržavanja i grupiranja te odlaze u matične učionice gdje ih čeka učitelj | učenici izlaze u pratnji učitelja na glavna vrata | učenici ulaze na glavna vrata, bez zadržavanja i grupiranja te odlaze u matične učionice gdje ih čeka učitelj | učenici izlaze u pratnji učitelja na glavna vrata |
| **3.a,b** | učenici ulaze na velika vrata u suterenu novog krila škole, bez zadržavanja i grupiranja te odlaze u matične učionice gdje ih čeka učitelj | učenici ulaze na velika vrata u suterenu novog krila škole, bez zadržavanja i grupiranja te odlaze u matične učionice gdje ih čeka učitelj | / | / |
| **3. c** | učenici ulaze na glavna vrata, bez zadržavanja i grupiranja te odlaze u matičnu učionicu gdje ih čeka učitelj | učenici izlaze u pratnji učitelja na glavna vrata | / | / |
| **4.a,b** | učenici ulaze na velika vrata u suterenu novog krila škole, bez zadržavanja i grupiranja te odlaze u matične učionice gdje ih čeka učitelj | učenici ulaze na velika vrata u suterenu novog krila škole, bez zadržavanja i grupiranja te odlaze u matične učionice gdje ih čeka učitelj | / | / |
| **4.c** | učenici ulaze na glavna vrata, bez zadržavanja i grupiranja te odlaze u matičnu učionicu gdje ih čeka učitelj | učenici izlaze u pratnji učitelja na glavna vrata | / | / |
| **5.a,b,c** | učenici ulaze na pomoćna vrata uz školsku sportsku dvoranu, bez zadržavanja i grupiranja te odlaze u matične učionice gdje ih čeka učitelj | učenici izlaze u pratnji učitelja na pomoćni izlaz u prizemlju, uz učionicu 006 | učenici ulaze na pomoćna vrata uz školsku sportsku dvoranu, bez zadržavanja i grupiranja te odlaze u matične učionice gdje ih čeka učitelj | učenici izlaze u pratnji učitelja na pomoćna vrata školske sportske dvorane |
| **6.a,b,c** | učenici ulaze na pomoćna vrata uz školsku sportsku dvoranu, bez zadržavanja i grupiranja te odlaze u matične učionice gdje ih čeka učitelj | učenici izlaze u pratnji učitelja na pomoćni izlaz u prizemlju, uz učionicu 006 | učenici ulaze na pomoćna vrata uz školsku sportsku dvoranu, bez zadržavanja i grupiranja te odlaze u matične učionice gdje ih čeka učitelj | učenici izlaze u pratnji učitelja na pomoćna vrata školske sportske dvorane |
| **7.a,b,c** | učenici ulaze na pomoćna vrata uz školsku sportsku dvoranu, bez zadržavanja i grupiranja te odlaze u matične učionice gdje ih čeka učitelj | učenici izlaze u pratnji učitelja na pomoćni izlaz na katu škole, uz učionicu 106 | učenici ulaze na pomoćna vrata uz školsku sportsku dvoranu, bez zadržavanja i grupiranja te odlaze u matične učionice gdje ih čeka učitelj | učenici izlaze u pratnji učitelja na glavna vrata |
| **8.a,b,c** | učenici ulaze na pomoćna vrata uz školsku sportsku dvoranu, bez zadržavanja i grupiranja te odlaze u matične učionice gdje ih čeka učitelj | učenici izlaze u pratnji učitelja na pomoćni izlaz na katu škole, uz učionicu 106 | učenici ulaze na pomoćna vrata uz školsku sportsku dvoranu, bez zadržavanja i grupiranja te odlaze u matične učionice gdje ih čeka učitelj | učenici izlaze u pratnji učitelja na glavna vrata |

**Komunikacija sa školom**

Zbog mjera koje su na snazi, u školu ulaze samo učenici i djelatnici. Razrednici će komunicirati s roditeljima komunikacijskim kanalom odabranim u vrijeme nastave na daljinu ili će se dogovoriti o načinu komunikacije. Za roditelje učenika 5.a,b,c razreda planiramo održati sastanak na otvorenom, za svaki razred pojedinačno.

Skrećemo pažnju roditeljima da prate i mrežne strane škole, a važne obavijesti dostavljat ćemo po učenicima.

**Udžbenici**

Molimo da jednu Izjavu o preuzimanju udžbenika vratite po djetetu već sljedeći dan razrednicima, ispunjenu i potpisanu (drugi primjerak je za roditelje). Naljepnice s logom škole treba zalijepiti na unutarnju stranu zadnje korice udžbenika, upisati školsku godinu 2020./2021., ime i prezime učenika/ice te razred koji učenik/ica pohađa. Skrećemo pažnju da udžbenike treba omotati i čuvati jer se većina udžbenika vraća, osim udžbenika radnog karaktera.

**Marenda**

Marenda u školi bit će organizirana od ponedjeljka, 14.9.2020. Molimo da se dogovorite s djetetom hoće li će primati marendu u školi kako bi već u utorak, 8.9.2020. razrednici imali točan broj učenika koji će primati marendu u školi. Cijena marenda je nepromijenjena u odnosu na školsku godinu 2019./2020. i iznosi 8.00 kn po danu te marenda za 9. mjesec iznosi 104.00 kn.

Plaćanje se vrši temeljem uplatnice koju šaljemo po učeniku/ici i nakon potpisivanja ugovora koji će vam biti dostavljeni. **Najkraće vrijeme primanja marende je jedno polugodište – dakle, učenici koji će primati marendu u školi primat će je tijekom cijelog polugodišta.** Naknadno prijavljivanje je moguće, a privremeno odjavljivanje samo u slučaju opravdanog izostanka iz škole (natjecanja, putovanje, bolest …).

Učenici jedu u razredima te molimo roditelje da osiguraju podlogu za klupu, a za učenike 1. -4. razreda i mali ručnik za ruke koji će tijekom tjedna mijenjati.

**Obuća za boravak u školi i nastavu TZK-e**

Učenici 1. -4. razreda, kao i do sada, prvi dan nastave donose tenisice, odnosno adekvatnu obuću za boravak u školi, u kojoj mogu raditi i TZK-u.

S obzirom da se u garderobne ormariće mogu stavljati samo tenisice/obuća u kojoj će boraviti u školi i raditi TZK-u, učenici trebaju imati jednu vrećicu … u koju će staviti obuću u kojoj su došli u školu i koja će se držati ispod garderobnih ormarića.

Zbog epidemioloških uvjeta, isto vrijedi i za učenike 5. - 8. razreda te je i za njih **obavezno** presvlačenje u tenisice, odnosno obuću u kojoj će boraviti u školi i raditi TZK-u. Obuću u kojoj su došli u školu, stavljat će u vrećice i odlagati na utvrđeno mjesto ispred matične učionice.

**Mjerenje tjelesne temperature**

Prije odlaska u školu roditelj 1.- 4. razreda mora djetetu izmjeriti temperaturu i upisati u bilježnicu/blok namijenjen za evidenciju izmjerene temperature koju će učitelj pregledati na početku prvog sata nastave.

Učenicima 5. – 8. razreda, prije polaska u školu, tjelesnu temperaturu mjere roditelji ili je mjere samostalno. Svakodnevno mjerenje temperature je obavezno.

**Realizacija planiranih izleta, ekskurzije, izvanučionične nastave)**

U skladu s uputama i preporukama HZJZ-o, odgađaju se planirani izleti, ekskurzija i izvanučionična nastava te će se isto realizirati kada budu epidemiološki uvjeti to dozvoljavali.

**Osiguranje učenika:**

Općina Čavle izdvojila je i ove godine sredstva za osiguranje učenika te su svi učenici osigurani (CROATIA osiguranje, d.d. Zagreb).

**Molimo roditelje da ispune i čim prije vrate po učeniku/ici Izjave o preuzimanju udžbenika (do utorka, 8.9.) te ostalo što će dobiti po djetetu.**

Još jednom svim učenicima i učiteljima želim uspješan početak školske godine koja je pred nama, a roditeljima i ostalim djelatnicima škole unaprijed zahvaljujem na podršci i potpori u radu. Uvjerena sam da ćemo zajedničkim snagama uspješno prebroditi sve što nas očekuje i biti zadovoljni rezultatima.

Srdačan pozdrav

Ravnateljica Tanja Stanković